 Guddoomiye ku xigeenka labaad ee Golaha Wakiiladu mar uu sharaxaad ka bixinaayey qaadka iyo doorka uu ku leeyahay sicir bararka ayaa yidhi Waxa jira arin kale oo sicir bararka sabab u ah oo aanay inta badan dadku aanay xusin, arintaasina waa Jaadka, oo maalin walba 300 oo kun oo doolar ayaa Somaliland kaga baxda Jaad, Jaadkaasina wax dhibaato ah mooye wax dheef ah oo uu leeyahay ma jiro, qofka cuna dhaqaalihiisa mooye, caafimaadkiisa ayuu wax yeelayaa, marka uu caafimaadkiisa wax yeelana daweyn baa loo baahnaynaa, oo iyaduna waa kharash kale, mid kale wax soo saarkiisi ayaa hoos u dhacaya. 